
1. BENDROSIOS NUOSTATOS
1.1. Įsigyjančioji organizacija – UAB „Nemėžio komunalininkas“ numato pirkti Akmens anglį (toliau –
Kuras).
1.2. Šis pirkimas yra vykdomas vadovaujantis Lietuvos Respublikos Vyriausybės 2003-03-03 nutarimu Nr. 277 patvirtintomis Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis ir vėlesniais šio teisės akto pakeitimais (toliau – Taisyklės).
1.3. Pirkimo būdas – atviras konkursas (toliau – konkursas).
1.4. Pirkimą atlieka Įsigyjančiosios organizacijos pirkimo komisija (toliau – Komisija).
1.5. Skelbimas dalyvauti pirkimo procedūrose yra paskelbtas centrinėje viešųjų pirkimų informacinėje sistemoje (toliau – „CVP IS“) ir UAB „Nemėžio komunalininkas“ interneto svetainėje, adresu: www.nkom.lt.
1.6. Pirkimas atliekamas laikantis tiekėjų lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų.
1.7. Dalyvių išlaidos, patirtos rengiant ir pateikiant pasiūlymus yra neatlyginamos ir UAB „Nemėžio komunalininkas“ prie jokių aplinkybių nėra atsakinga už šias sąnaudas nepaisant pirkimo pravedimo procedūros ar rezultatų.
1.8. UAB „Nemėžio komunalininkas“ yra pridėtinės vertės mokesčio (toliau – PVM) mokėtoja.
1.9. UAB „Nemėžio komunalininkas“ kontaktiniai asmenys:
1.9.1. UAB	„Nemėžio	komunalininkas“	Justina Tankeliun	tel.	+37061258159,	el.	paštas
justina@nkom.lt;
1.10. Bet kokia informacija, pirkimo dokumentų paaiškinimai, pranešimai ar kitas Įsigyjančiosios organizacijos ir tiekėjo susirašinėjimas yra vykdomas tik el. paštu.
2. PIRKIMO OBJEKTAS
2.1. Perkamas Kuras privalo atitikti reikalavimus nurodytus 1 priede „Techninė specifikacija“. Akmens anglis gali būti pristoma savivarčiais arba supilta į didmaišius, kurių svoris ~ 1 toną.
2.2. Pirkimas nėra suskaidytas į atskiras pirkimo dalis.
2.3. Perkamo Kuro orientacinis kiekis yra ~ 280,00 tonų ( ± 20 proc.).
2.4. Maksimali priimtina Perkančiajam subjektui kaina viešai neskelbiama.
2.5. Tiekėjas savo transportu tieks Kurą į Vėliučionių katilinę adresu: Liepų al. 40, Vėliučionių k., Vilniaus
r.
2.6. Atsižvelgiant į 2022 m. balandžio 8 d. Tarybos reglamento (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (aktuali redakcija) nuostatas, Pardavėjas garantuoja ir užtikrina, kad Prekės kurias jis tiekia šios Sutarties pagrindu nėra tiesiogiai ar netiesiogiai įsigytos, importuotos, eksportuotos iš Rusijos Federacijos ir jų kilmės šalis nėra Rusijos Federacija.
2.7. Kuras tiekiamas vadovaujantis Pirkimo-pardavimo sutarties nuostatomis (toliau – pirkimo sutartis), kuri pateikta pirkimų dokumentų 3 priede.


3. TIEKĖJŲ KVALIFIKACIJOS REIKALAVIMAI
3.1. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus:
1 lentelė
	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	3.1.1.
	Tiekėjas turi teisę verstis ta veikla, kuri reikalinga pirkimo sutarčiai įvykdyti.
	Tiekėjo (juridinio asmens) Lietuvos Respublikos juridinių asmenų registro išplėstinio išrašo kopija ar įstatų atitinkamos dalies kopija; tiekėjo (fizinio asmens) teisę verstis akmens anglies prekybos veikla patvirtinančių dokumentų (pavyzdžiui, verslo liudijimo) ar kitų dokumentų, kuriuose būtų nurodyta tiekėjo vykdoma veikla, kopijos;
Užsienio šalies tiekėjo teisę verstis atitinkama veikla

Akmens anglies pirkimo dokumentai


	
	
	patvirtinančių dokumentų (atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų, kaip yra nustatyta toje valstybėje, kurioje tiekėjas registruotas) išduotų dokumentų ar priesaikos deklaracijos, liudijančios tiekėjo teisę verstis atitinkama veikla) kopijos. (pateikiamos skaitmeninės
dokumentų kopijos).


3.1.1. Vertinant tiekėjo kvalifikaciją, UAB „Nemėžio komunalininkas“ turi teisę pareikalauti tiekėjo papildomos informacijos ir dokumentų, jei pateikta informacija ar dokumentai neįrodo tiekėjo atitikimo keliamiems kvalifikacijos reikalavimams.
3.2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią UAB „Nemėžio komunalininkas“ gali įrodyti bet kokiomis teisėtomis priemonėmis.

4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją.
5. PASIŪLYMO RENGIMAS, PATEIKIMAS, KEITIMAS
5.1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.2. Tiekėjai pasiūlymus rengia lietuvių kalba. Tiekėjo ar jo įgalioto asmens pasirašytas pasiūlymas pateikiamas CVP IS.
5.3. Pasiūlymas, pasirašytas Tiekėjo arba jo įgalioto asmens, turi būti pateiktas per CVP IS., iki skelbime nurodytos datos. 
5.4. Tiekėjas, teikdamas pasiūlymą, išnagrinėja visus pirkimo dokumentus, formas ir terminus. Pasiūlyme nurodoma fiksuota kuro kaina eurais ir turi būti išreikšta ir apskaičiuota taip, kaip nurodyta šių pirkimo dokumentų 2 priedo 1 ir 2 lentelėse, t. y. 1 lentelėje pateikiamas 1 tonos kuro kainos išskaidymas į dedamąsias, atskirai nurodant žaliavos kainą ir transportavimo paslaugos kainą, o 2 lentelėje paskaičiuota pasiūlymo kaina. Visi įkainiai ir paskaičiavimai yra nurodomi 2 skaičių po kablelio tikslumu.
SVARBU: Akmens anglies (žaliavos) kaina nurodoma netaikant akcizo tarifo (LR akcizų įstatymo 54 str. 2 dalis). Kuro įsigijimo metu, atsirandant akcizo mokėjimo prievolei, akcizo mokėtoju yra kuro Pardavėjas.
5.5. Tiekėjas privalo pasiūlyti visą perkamą Kuro kiekį.
5.6. Pasiūlymas turi galioti 60 dienų, skaičiuojant nuo pasiūlymo pateikimo termino dienos.
5.7. Pasiūlymą sudaro tiekėjo raštu pateiktų dokumentų visuma:
5.7.1. pasiūlymas (užpildytas 2 priedas);
5.7.2. Įgaliojimo ar kito dokumento, suteikiančio teisę pasirašyti tiekėjo pasiūlymą, jei pasiūlymą pasirašo ne įmonės vadovas, o įgaliotas asmuo, kopija;
5.7.3. tiekėjo atitikimą minimaliems kvalifikaciniams reikalavimams patvirtinantys dokumentai, nurodyti pirkimų dokumentų 3.1.1. p.;
5.7.4. jeigu pasiūlymą teikia ūkio subjektų grupė, jungtinės veiklos sutarties kopija;
5.7.5. dokumentai įrodantys siūlomo Kuro kokybės atitikimą techninės specifikacijos reikalavimams (kokybės pažymėjimas ar kiti lygiaverčiai įrodymai).
5.8. Pasiūlymas pateikiamas CVP IS.
5.9. Tiekėjas gali pateikti tik vieną pasiūlymą. Šis apribojimas taikomas ir taisyklių 9.11. papunktyje nurodytiems tiekėjams, priklausantiems susijusių įmonių grupei, t. y. visi asmenys, susiję nurodytais būdais, gali pateikti tik vieną pasiūlymą. Jeigu tokį pasiūlymą pateikia bent vienas iš tokių tiekėjų, kiti susiję asmenys dėl šio pirkimo objekto pateikti pasiūlymų negali. Jeigu atskirus pasiūlymus pateikia tiekėjai, tarpusavyje susiję pagal taisyklių 9.11. papunktyje nurodytus kriterijus, vėliau pasiūlymą pateikusio tiekėjo dokumentai atmetami kaip neatitinkantys šiame taisyklių punkte nustatytos sąlygos.
5.10. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

6. PASIŪLYMŲ GALIOJIMO ĮVYKDYMO UŽTIKRINIMAS

6.1. Tiekėjo pateikiamo pasiūlymo galiojimas turi būti užtikrinamas vienu iš šių būdu:
6.1.1. Užtikrintas Lietuvos Respublikoje ar užsienyje registruoto banko ar kredito unijos garantija;
6.1.2. Lietuvos Respublikoje ar užsienyje registruotos draudimo bendrovės laidavimo draudimas;
6.1.3. piniginis užstatas: į perkančiosios organizacijos atsiskaitomąją sąskaitą LT90 7300 0100 0242 5473
„Swedbank” AB, banko kodas 73000 pervesti pinigai. Kartu su pasiūlymu elektronine forma pateikiama skenuota pavedimo arba kvito kopija. Būtina nurodyti mokėjimo paskirtį: pasiūlymo galiojimo užtikrinimas atviram pirkimui Anglies pirkimo konkurso. Pasiūlymo galiojimo garantija.”
6.2. Tiekėjo pateikiamo pasiūlymo užtikrinimo vertė – ne mažiau  3 % (tris procentai) nuo bendros
pasiūlymo vertės be PVM. Pasiūlymo užtikrinimas turi galioti visą pasiūlymo galiojimo laikotarpį.
6.3. Originalus pasiūlymo galiojimo užtikrinimo dokumentas, pasirašytas pasiūlymo galiojimo užtikrinimą išdavusio banko, kredito unijos ar draudimo bendrovės turi būti pasirašytas saugiu kvalifikuotu elektroniniu parašu. Jeigu nėra įmanoma pasiūlymo galiojimą užtikrinančio dokumento (originalo) pateikti elektroninėmis priemonėmis, naudojant CVP IS, tai pasiūlymo galiojimo užtikrinimo originalas perkančiajai organizacijai turi būti pateiktas iki pasiūlymų pateikimo termino pabaigos.
6.4. Tiekėjas netenka pasiūlymo galiojimo užtikrinimo esant bent vienai šių sąlygų:
6.4.1. pasiūlymo galiojimo laikotarpiu tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų);
6.4.2. tiekėjas, perkančiajam subjektui paprašius, netikslina ar nepateikia trūkstamų duomenų ar dokumentų apie atitiktį pirkimo dokumentų reikalavimams;
6.4.3. tiekėjui, paprašius pagrįsti neįprastai mažą kainą, tiekėjas nepateikia jokio pagrindimo;
6.4.4. laimėjęs pirkimą tiekėjas atsisako sudaryti sutartį pagal šiuose pirkimo dokumentuose pateiktas sutarties sąlygas ir (ar) sutarties projektą. Jei iki perkančiojo subjekto nurodyto laiko tiekėjas nepasirašo sutarties, laikoma, kad jis atsisakė sudaryti sutartį;
6.5. Pasiūlymo galiojimo užtikrinime nurodyta suma besąlygiškai išmokama perkančiajai organizacijai, jei bent viena iš sąlygų nurodytų 6.4.1 – 6.4.5 punktuose yra neįvykdoma.
6.6. Prieš pateikdamas pasiūlymo galiojimo užtikrinimą tiekėjas gali prašyti perkančiosios organizacijos patvirtinti, kad ji sutinka priimti jo siūlomą pasiūlymo galiojimo užtikrinimą. Patvirtinimas neatima teisės iš perkančiosios organizacijos atmesti pasiūlymo galiojimo užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar juos vykdė netinkamai.
6.7. Perkančioji organizacija, tiekėjui pareikalavus, įsipareigoja nedelsdama ir ne vėliau kaip per 7 (septynias) kalendorines dienas grąžinti pasiūlymo galiojimą užtikrinantį dokumentą, kai:
6.7.1. pasibaigia pasiūlymų užtikrinimo galiojimo laikas;
6.7.2. įsigalioja pirkimo sutartis ir pirkimo sutarties įvykdymo užtikrinimas;
6.7.3. buvo nutrauktos pirkimo procedūros.
6.8. Gavęs perkančiosios organizacijos pirmą rašytinį reikalavimą, garantiją suteikęs bankas arba laidavimą suteikusi draudimo bendrovė privalo sumokėti perkančiajai organizacijai garantijoje arba laidavime nurodytą pinigų sumą, nereikalaudami, kad perkančioji organizacija savo reikalavimą pagrįstų, su sąlyga, kad Perkančioji organizacija pažymės, jog reikalaujama suma priklauso nuo vienos iš 6.8. punkte nurodytų sąlygų, įvardindama šią sąlygą.
6.9. Pasiūlymų galiojimą užtikrinantis dokumentas (originalas) negrąžinamas, jeigu jis nebuvo pateiktas atskirai, kaip to reikalaujama, taip pat tais atvejais, kai pasiūlymo galiojimas pateiktas elektronine forma.

7. PIRKIMO DOKUMENTŲ PAAIŠKINIMAS
7.4. UAB „Nemėžio komunalininkas“ atsako į kiekvieną tiekėjo rašytinį prašymą paaiškinti (patikslinti) pirkimo dokumentus per 3 darbo dienas nuo prašymo gavimo, tačiau ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos. 

7.5. Nesibaigus pasiūlymų pateikimo terminui, UAB „Nemėžio komunalininkas“ savo iniciatyva gali paaiškinti (patikslinti) pirkimo dokumentus. Tokius paaiškinimus (patikslinimus) UAB „Nemėžio komunalininkas“ skelbia CVP IS nurodytu pirkimo skelbime, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, UAB
„Nemėžio komunalininkas“ privalo atitinkamai pratęsti pasiūlymų pateikimo terminą.

8. PASIŪLYMŲ NAGRINĖJIMAS, VERTINIMAS IR PALYGINIMAS
8.1. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.
8.2. Komisija nagrinėdama pasiūlymą nustato:
8.3. ar dalyvis pateikė kartu su pasiūlymu teikiamus dokumentus (įgaliojimą, jei atstovauja įmonę pagal įgaliojimą, ar jungtinės veiklos sutartį);
8.4. ar dalyvis atitinka pirkimo dokumentuose nustatytus minimalius kvalifikacinius reikalavimus;
8.5. ar nepasiūlytos per didelės UAB „Nemėžio komunalininkas“ nepriimtinos kainos.
8.6. Jei tiekėjas pateikė netikslius ar neišsamius duomenis apie savo kvalifikaciją, Komisija privalo tiekėjo raštu paprašyti per nurodytą terminą, ne trumpesnį kaip 3 darbo dienos, patikslinti pateiktus duomenis apie kvalifikaciją. Jei tiekėjas per nustatytą terminą nepateikia prašyme nurodytų duomenų, Komisija pasiūlymą atmeta.
8.7. Komisija priima sprendimą dėl kiekvieno tiekėjo kvalifikacijos ir tiekėjams, kurių kvalifikaciniai duomenys neatitinka pirkimo dokumentų reikalavimų, raštu ne vėliau kaip per 2 darbo dienas nuo sprendimo dėl tiekėjo atitikties pirkimo dokumentuose nustatytiems kvalifikacijos reikalavimams priėmimo, praneša šio patikrinimo rezultatus pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, kurie atitinka pirkimo dokumentuose nustatytus minimalius kvalifikacinius reikalavimus.
8.8. Komisija gali kreiptis į tiekėją, kad tiekėjas paaiškintų savo pasiūlymą, tačiau negali paprašyti, siūlyti arba leisti tiekėjui pakeisti pasiūlymo turinio esmę, t. y. pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Komisija kreipiasi į tiekėją, kad šis patikslintų, papildytų arba pateiktų šiuos dokumentus per Komisijos nustatytą terminą.
8.9. Komisija pasiūlymus vertina remdamasi mažiausios kainos kriterijumi.
8.10. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, kreipiasi į tiekėją, kad per nurodytą terminą ištaisytų pasiūlyme pastebėtas aritmetines klaidas, nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
8.11. Jeigu tiekėjas per Komisijos nurodytą terminą aritmetinių klaidų neištaiso, nepapildo ar nepateikia pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
8.12. Komisija gali atmesti visus pateiktus pasiūlymus, jeigu visų tiekėjų pasiūlytos kainos UAB „Nemėžio komunalininkas“ per didelės ir nepriimtinos.
8.13. Komisija turi atmesti tiekėjo pateiktą pasiūlymą, jeigu:
8.13.1. pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų
arba Komisijos prašymu nepatikslina pateiktų netikslių ar neišsamių duomenų apie savo kvalifikaciją;
8.13.2. pateiktas pasiūlymas neatitinka pirkimo dokumentuose nurodytų reikalavimų.
8.14. Neatmesti pasiūlymai surašomi į pasiūlymų eilę kainų didėjimo tvarka ir nustatomas konkurso laimėtojas. Jeigu keli pasiūlymai pateikiami vienodomis kainomis, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymu yra gautas ir įregistruotas anksčiausiai.
8.15. Pranešimas apie pasiūlymų eilę, laimėjusį pasiūlymą išsiunčiamas visiems pasiūlymus pateikusiems tiekėjams ne vėliau kaip per 5 darbo dienas nuo Komisijos sprendimo dėl laimėjusio pasiūlymo priėmimo.
8.16. UAB „Nemėžio komunalininkas“ siūlo sudaryti pirkimo sutartį tam tiekėjui, kurio pasiūlymas Komisijos sprendimu pripažintas geriausiu. Geriausią pasiūlymą pateikusiam tiekėjui ne vėliau kaip per 5 darbo dienas nuo Komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodoma, iki kurio laiko reikia atvykti sudaryti pirkimo sutarties.

9. PIRKIMO SUTARTIES SUDARYMAS, KEITIMAS, NUTRAUKIMAS
9.1. Pirkimo sutarties projektas pateiktas 3 priede.
9.2. Pirkimo sutartis yra sudaroma vadovaujantis Lietuvos Respublikos civiliniu kodeksu ir Taisyklėmis,
o nutraukiama Pirkimo sutartyje ir Lietuvos Respublikos civiliniame kodekse nustatyta tvarka.
9.3. Pirkimo sutartis sudaroma nedelsiant, bet ne anksčiau negu pasibaigia pirkimo sutarties atidėjimo terminas – 5 (penkių) darbo dienų laikotarpis (jei taikomas), kuris prasideda nuo UAB „Nemėžio komunalininkas“ pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos. Atidėjimo terminas gali būti nenustatomas, kai pasiūlymą pateikia vienas tiekėjas, arba vykdomo atskiro pirkimo vertė neviršija 10 000 eurų be PVM ir bendra tokių pirkimų vertė per einamuosius finansinius metus arba 12 mėnesių neviršija 5 procentų bendros įsigyjančiosios organizacijos energijos išteklių pirkimų vertės.
9.4. UAB „Nemėžio komunalininkas“ iki pirkimo sutarties sudarymo turi teisę nutraukti bet kurias pirkimo procedūras, jeigu atsiranda aplinkybių, kurių nebuvo galima numatyti.
9.5. Jeigu laimėtojas raštu atsisako sudaryti pirkimo sutartį, arba iki UAB „Nemėžio komunalininkas“ nurodyto laiko nepasirašo pirkimo sutarties, arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju UAB „Nemėžio komunalininkas“ siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos pirkimo dokumentų 9.2. punkte nurodytos sąlygos.
9.6. Sudarius pirkimo sutartį, UAB „Nemėžio komunalininkas“ kitiems pasiūlymus pateikusiems tiekėjams ne vėliau kaip per 3 darbo dienas išsiunčia pranešimus apie pirkimo sutarties sudarymą. Pranešime nurodoma, su kuo pasirašyta pirkimo sutartis, pirkimo objektas ir sutartyje nurodyta kaina.

10. GINČŲ NAGRINĖJIMAS
10.1. Kiekvienas pasiūlymą pateikęs tiekėjas, kuris mano, kad UAB „Nemėžio komunalininkas“ nesilaikė pirkimų dokumentuose nustatytų sąlygų ir pažeidė ar ketina pažeisti jo teisėtus interesus, turi teisę pareikšti UAB „Nemėžio komunalininkas“ pretenziją, taisyklėse nustatyta tvarka. Pretenzija turi būti pareikšta raštu per 5 darbo dienas nuo dienos, kurią tiekėjas sužino arba turi ir gali sužinoti apie tariamą savo teisių pažeidimą, bet ne vėliau kaip 5 darbo dienos iki pirkimo sutarties atidėjimo termino pabaigos arba sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.
10.2. UAB „Nemėžio komunalininkas“, gavusi pretenziją, nedelsdama sustabdo pirkimo procedūrą, kol išnagrinėjama ši pretenzija ir priimamas sprendimas. Jeigu tiekėjo rašytinė pretenzija gaunama per pirkimo sutarties atidėjimo terminą, UAB „Nemėžio komunalininkas“ privalo sustabdyti pirkimo procedūras, iki išnagrinės šią pretenziją ir priims dėl jos sprendimą. Jeigu dėl pretenzijų nagrinėjimo pratęsiami pirkimo sutarties pasirašymo ar kiti pirkimo procedūrų terminai, apie tai UAB „Nemėžio komunalininkas“ informuoja pasiūlymus pateikusius dalyvius, nurodydama terminų atidėjimo priežastį.
10.3. UAB „Nemėžio komunalininkas“ išnagrinėja pretenzijas ir priima motyvuotą sprendimą ne vėliau kaip per 5 darbo dienas nuo pretenzijos gavimo, taip pat ne vėliau kaip kitą darbo dieną raštu praneša pretenziją pateikusiam Tiekėjui apie priimtą sprendimą. Apie pretenzijos pateikimą ir priimtą sprendimą dėl pretenzijos, UAB „Nemėžio komunalininkas“ informuoja ir kitus pasiūlymus pateikusius tiekėjus. Išnagrinėjus pretenziją, šio pirkimo procedūra tęsiama.

11. BAIGIAMOSIOS NUOSTATOS
11.1. Bet kokie UAB „Nemėžio komunalininkas“ ir Tiekėjo tarpusavio santykiai, nenumatyti šiuose pirkimo dokumentuose, reguliuojami Lietuvos Respublikos įstatymais ir kitais teisės aktais.

12. PRIEDAI
12.1. 1-as priedas – Akmens anglies techninė specifikacija;
12.2. 2-as priedas – Pasiūlymo forma;
12.3. 3 priedas - Pirkimo-pardavimo sutarties projektas.



